1 сакавіка 2017 г. выбітнаму кампазітару і піяністу Фрыдэрыку Шапэну споўнілася б 207 год. Штогод у гэты дзень у розных краінах свету адбываюцца шматлікія мерапремствы, прысвечаныя выдатнай постаці ў гісторыі польскай і сусветнай культуры.Музыка Шапэна гучала ў розных нетыповых месцах: ля пірамідаў у Гізе, на Вялікай кітайскай сцяне і нават на Міжнароднай касмічнай станцыі... А ў Мінску музыку кампазітара можна будзе паслухаць у гандлёва-забаўляльным цэнтры Galleria Minsk, дзе на сапраўдным канцэртным раялі музыкі будуць выконваць вальсы, паланэзы, мазуркі і накцюрны Шапэна.